Låten «Sharleena» hadde tidligere blitt utgitt som flexiplate i musikkmagasinet . Alle sangene på disk 1 er spilt inn med Zappas band fra 1984, unntatt korte segmenter på «Drowning Witch» som ble redigert inn fra 1982-turnéen. Disk 2 inneholder opptredener fra forskjellige år, inkludert en seksjon av «King Kong» hentet fra konserten 10. desember 1971 i Rainbow Theatre, framført bare en kort stund før Zappa dyttet en tilskuer av scenen. I Zappas notater på albumet skrev han at hendelsen skjedde rett etter at han hadde spilt sin solo, men i sin selvbiografi skrev han (ifølge det de andre musikerne husker av hendelsen) at hendelsen skjedde etter at bandet hadde avsluttet framføringen av The Beatles-låten «I Want to Hold Your Hand». Zappa forklarte at innspillingsbåndet hadde tatt slutt før hendelsen. Likevel ble en stor del av konserten i Rainbow Theatre utgitt i 2022 som en del av samleboksen .